《从辟泸南道中晓征三首 其二》
宋代·李新

矍铄从戎恃骨彊，旧衣褒博讵堪装。岁云暮矣家安在，月出皎兮山更长。

锥子秃毛穷有分，碑颜没字老何妨。凭君为护痴儿女，白首相期乐未央。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。